b'\n_START_ARTICLE_\nOpenSUSE\n_START_SECTION_\nYaST valdymo centras\n_START_PARAGRAPH_\nopenSUSE turi diegimo ir administravimo program\xc4\x85, vadinam\xc4\x85 YaST2, kuri vienoje s\xc4\x85sajoje tvarko stand\xc5\xbeiojo disko skaidinius, sistemos s\xc4\x85rank\xc4\x85, apima RPM paket\xc5\xb3 tvarkytuv\xc4\x99, internetini\xc5\xb3 atnaujinim\xc5\xb3 vykdym\xc4\x85, tinklo ir u\xc5\xbekardos konfig\xc5\xabravim\xc4\x85, vartotoj\xc5\xb3 administravim\xc4\x85 ir t. t. Paskutiniu metu \xc4\xaftraukta keletas nauj\xc5\xb3 YaST moduli\xc5\xb3.\n_START_SECTION_\nAutoYaST\n_START_PARAGRAPH_\nAutoYaST yra YaST2 dalis, skirta automatiniam diegimui. Konfig\xc5\xabracija laikoma XML rinkmenoje, tad diegimas gali vykti be vartotojo \xc4\xafsiki\xc5\xa1imo.\n_START_SECTION_\nZYpp paket\xc5\xb3 tvarkytuv\xc4\x97\n_START_PARAGRAPH_\nZYpp (arba libzypp) yra Linux programin\xc4\x97s \xc4\xafrangos tvarkytuv\xc4\x97, turinti galing\xc4\x85 priklausomybi\xc5\xb3 sprendim\xc5\xb3 \xc4\xafrank\xc4\xaf ir patogi\xc4\x85 paket\xc5\xb3 tvarkymo aplink\xc4\x85.\n_START_SECTION_\nK\xc5\xabrimo Paslauga\n_START_PARAGRAPH_\nopenSUSE K\xc5\xabrimo Paslauga (angl. openSUSE Build Service) leid\xc5\xbeia programin\xc4\x97s \xc4\xafrangos k\xc5\xabr\xc4\x97jams naudotis kompiliavimo, versij\xc5\xb3 leidimo \xc4\xafrankiais ir platinti savo programin\xc4\x99 \xc4\xafrang\xc4\x85 daugyb\xc4\x97je distribucij\xc5\xb3, \xc4\xafskaitant Mandriva, Ubuntu, Fedora ir Debian. Ji supaprastina paket\xc5\xb3 k\xc5\xabrimo eig\xc4\x85, tad programuotojai gali lengviau supakuoti pavien\xc4\x99 program\xc4\x85 daugybei distribucij\xc5\xb3, taip pat ir daugybei openSUSE versij\xc5\xb3. Taip vartotojai gali prieiti prie daugiau paket\xc5\xb3, nepaisant j\xc5\xb3 naudojamos distribucijos versijos. Ji vie\xc5\xa1inama GPL licencijos s\xc4\x85lygomis.\n_START_SECTION_\nXgl ir Compiz\n_START_PARAGRAPH_\n2006 m. sausio 2 d., SUSE programuotojas paskelb\xc4\x97 apie Xgl, skirt\xc4\x85 X serverio architekt\xc5\xabrai, ir leid\xc5\xbeiant\xc4\xaf i\xc5\xa1naudoti \xc5\xa1iuolaikini\xc5\xb3 vaizdo plok\xc5\xa1\xc4\x8di\xc5\xb3 galimybes naudojant OpenGL tvarkykles. Taip pat i\xc5\xa1leistas Compiz, viena pirm\xc5\xb3j\xc5\xb3 lang\xc5\xb3 komponavimo tvarkykli\xc5\xb3 X lang\xc5\xb3 sistemai, kuri gali i\xc5\xa1naudoti \xc5\xa1iuos OpenGL spartinan\xc4\x8dius privalumus.\n_START_SECTION_\nDarbalaukio inovacijos (GNOME)\n_START_PARAGRAPH_\ngrup\xc4\x97 tapo Novell dalimi ir patobulino GNOME, pvz., programomis \xe2\x80\x9eF-Spot\xe2\x80\x9c, \xe2\x80\x9eNovell Evolution\xe2\x80\x9c ir \xe2\x80\x9eBanshee\xe2\x80\x9c._NEWLINE_Gnome darbalaukis dabar naudoja slab vietoj klasikinio dvigubo skydelio gnome meniu juostose.'